5.pielikums 

IEPIRKUMS

“Pilsētvides kvalitātes izvērtēšana un gaisa piesārņojuma zonējuma izstrādāšana Jelgavas valstspilsētas administratīvajai teritorijai.”

 identifikācijas nr. ____________
PAKALPOJUMA LĪGUMA PROJEKTS

PILSĒTVIDES KVALITĀTES IZVĒRTĒŠANA UN GAISA PIESĀRŅOJUMA ZONĒJUMA IZSTRĀDĀŠANA JELGAVAS VALSTSPILSĒTAS ADMINISTRATĪVAJAI TERITORIJAI

	Jelgavā,
	    
	Datums skatāms laika zīmogā


Jelgavas valstspilsētas pašvaldība, reģistrācijas Nr. 40900039904,  Jelgavas valstspilsētas pašvaldības iestādes “Centrālā pārvalde”, reģistrācijas Nr. 90000042516, juridiskā adrese: Lielā iela 11, Jelgava, LV-3001, personā, kuru pārstāv Jelgavas valstspilsētas pašvaldības izpilddirektore Irina Malahovska, kura rīkojas saskaņā ar Jelgavas valstspilsētas pašvaldības 2023. gada 23. februāra saistošajiem noteikumiem Nr. 23-1 “Jelgavas valstspilsētas pašvaldības nolikums” (turpmāk – Pasūtītājs),  no vienas puses, un

______________________________________________ (turpmāk – Izpildītājs) no otras puses, katra atsevišķi un abas kopā turpmāk – Līdzēji, pamatojoties uz iepirkuma “Pilsētvides kvalitātes izvērtēšana un gaisa piesārņojuma zonējuma izstrādāšana Jelgavas valstspilsētas administratīvajai teritorijai” identifikācijas Nr. ____________  (turpmāk– Iepirkums) rezultātu, noslēdz šādu līgumu (turpmāk – Līgums):

1. LĪGUMA PRIEKŠMETS, IZPILDES TERMIŅŠ

1.1. Pasūtītājs pasūta un Izpildītājs apņemas veikt pilsētvides kvalitātes un gaisa piesārņojuma līmeņa biomonitoringu (turpmāk – Pakalpojums).

1.2. Izpildītājs Pakalpojumu veic saskaņā ar Līguma 1.pielikumu „Tehniskā specifikācija”, Izpildītāja iesniegto piedāvājumu iepirkumam (___.pielikums), Latvijas Republikas normatīvajiem aktiem.
1.3. Pakalpojuma izpildes termiņš ir 12 (divpadsmit) mēneši no Līguma spēkā stāšanās dienas. 
1.4. Līgums stājas spēkā no pēdējā pievienotā droša elektroniskā paraksta un tā laika zīmoga datuma un  ir spēkā līdz Līdzēju savstarpējo saistību izpildei vai dienai, kad tas tiek izbeigts Līgumā noteiktajā kārtībā. 

1.3. Jautājumos, kas nav atrunāti Līgumā, Līdzējiem ir saistoši pielikumu un Latvijas Republikas normatīvo aktu nosacījumi.

2. LĪGUMCENA UN NORĒĶINU KĀRTĪBA

2.1. Par Pakalpojuma izpildi Pasūtītājs maksā Izpildītājam _________ euro (_________  euro un ______ centi), (turpmāk – Līgumcena) un pievienotās vērtības nodokli 21% (divdesmit viens procents) _______euro (___________ euro un _____ centi). Līguma kopējā summa, ieskaitot pievienotās vērtības nodokli, ir ______ euro (_______ euro un _____ centi), (turpmāk – Līguma kopējā summa).
2.2. Samaksu par Pakalpojumu Pasūtītājs veic šādā kārtībā:

2.2.1. Maksājumu 20% (divdesmit procenti) apmērā no Līgumcenas pēc starpatskaites iesniegšanas par ķērpju floras sastāva un daudzuma izpētes rezultātiem  un informācijas par gaisa piesārņotājiem Jelgavas pilsētas administratīvajā teritorijā apkopojuma iesniegšanas Pasūtītājam;

2.2.2. Maksājumu 40% (četrdesmit procenti) apmērā no Līgumcenas pēc starpatskaites iesniegšanas par gaisa tīrības indeksu I.A.P. (Index of Atmospheric Purity) aprēķinu pilsētas teritorijai, Jelgavas gaisa piesārņojuma zonējuma kartes ģeogrāfiskās informācijas sistēmu programmatūrā izstrādi, izdalot ekoloģiskā “stresa” rajonus un pašreizējās situācijas salīdzinājuma ar situāciju 1995./96. un 2016.gados iesniegšanas Pasūtītājam;

2.2.3. Atlikušo maksājumu 40% (četrdesmit  procenti) apmērā no Līgumcenas 10 (desmit) darba dienu laikā pēc visu nodevumu iesniegšanas Pasūtītājam un pakalpojuma  pieņemšanas - nodošanas akta parakstīšanas.
3. Pasūtītājs, pamatojoties uz Izpildītāja iesniegto rēķinu un Pakalpojuma pieņemšanas - nodošanas aktu, veic samaksu Izpildītāja norādītajā bankas kontā 10 (desmit) darba dienu laikā no rēķina saņemšanas dienas.
4. Izpildītājs rēķinu sagatavo elektroniskā veidā un nosūta uz Pasūtītāja oficiālo elektronisko adresi kā e-adreses ziņojuma pielikumu (XML un PDF formātā).
3. LĪDZĒJU SAISTĪBAS, TIESĪBAS UN ATBILDĪBA
3.1. Izpildītājs apņemas:

3.1.1. veikt Pakalpojuma izpildi Līgumā noteiktajā termiņā, apjomā un kvalitātē;

3.1.2. neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm;

3.1.3. ievērot darba drošības un citas normatīvajos aktos noteiktās prasības Pakalpojuma sniegšanas laikā;

3.1.4. sniegt Pasūtītājam nepieciešamo informāciju norādītajā termiņā;

2.1.1. piedāvājumā norādīto apakšuzņēmēju nomaiņu un jaunu apakšuzņēmēju piesaisti veikt Publisko iepirkumu likuma 62. pantā noteiktajā kārtībā. 

3.2. Pasūtītājs apņemas:

3.2.1. veikt samaksu par kvalitatīvi un sniegtu Pakalpojumu Līgumā noteiktajos termiņos un kārtībā;


3.2.2. sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem Pakalpojuma izpildei nepieciešamajiem dokumentiem vai citu informāciju, t.sk. nodrošināt kompetenta Pasūtītāja pārstāvja klātbūtni izpētes urbumu vietu saskaņošanai (izpētes urbumu vietas nedrīkst skart pazemes inženierkomunikācijas vai to aizsargjoslas);

3.2.3. informēt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Līdzējiem vienojoties, Pakalpojuma izpildes termiņi tiek attiecīgi pagarināti;
3.2.4. izsniegt Pasūtītāja viedokli par Izpildītāja sagatavoto dokumentāciju (1.1. un 1.2.punkti) 5 (piecu) darba dienu laikā no to saņemšanas. 
3.2.5. pieņemt Izpildītāja izpildīto Pakalpojumu ar pieņemšanas – nodošanas aktu.

3.3. Izpildītājs apstiprina, ka tam ir tiesības un visi nepieciešamie apstiprinājuma dokumenti (licences, sertifikāti, u.c.), kas ļauj Izpildītājam sniegt Pakalpojumu. 

3.4. Pasūtītājam ir tiesības kontrolēt Līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tā sniegšanas termiņu.

3.5. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

3.6. Ja Izpildītājs nesniedz Pakalpojumu Līguma 1.3. apakšpunktā noteiktajā laikā, tad Izpildītājs maksā Pasūtītājam līgumsodu 0,1 % (viena desmitā daļa no procenta) apmērā no Līgumcenas par katru nokavēto Pakalpojuma izpildes dienu, bet ne vairāk kā 10% (desmit procentus) no Līguma kopējās summas, kā arī atlīdzina visus tādējādi Pasūtītājam nodarītos zaudējumus. Pasūtītājam ir tiesības ieskaita kārtībā samazināt Izpildītājam maksājamo Līguma kopējo summu tādā apmērā, kāda ir aprēķinātā līgumsoda summa.

3.7. Ja Pasūtītājs neveic samaksu par Pakalpojumu Līgumā noteiktajā termiņā, tad Pasūtītājs maksā līgumsodu 0,1% (viena desmitā daļa no procenta) apmērā no Līgumā noteiktajā termiņā nesamaksātās summas par katru nokavēto dienu, bet ne vairāk kā 10% (desmit procenti) no nesamaksātās summas. Pasūtītājs nemaksā līgumsodu, ja maksājuma kavējums noticis no Pasūtītāja  neatkarīgu iemeslu dēļ. 

3.8. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.
3.9. Visus Līgumā minētos un aprēķinātos līgumsodus Līdzēji samaksā viens otram 10 (desmit) darba dienu laikā no rēķina saņemšanas dienas, kā arī Pasūtītājam ir tiesības ieskaita kārtībā samazināt maksājamo naudas summu Izpildītājam, kas paredzēta par izpildīto Pakalpojumu tādā apmērā, kāda ir aprēķinātā līgumsodu summa.
3.10. Pasūtītājam ir tiesības saņemt zaudējumu atlīdzību gadījumos, ja: 

3.10.1. Izpildītājs Pasūtītāja norādītajā termiņā neizpilda Līguma nosacījumus vai nenovērš Pakalpojuma izpildē atklātās kļūdas un trūkumus;
3.10.2. citos gadījumos, kad Izpildītāja vainas dēļ Pasūtītājam ir radušies zaudējumi.
4. PAKALPOJUMA IZPILDE UN PIEŅEMŠANA

4.1. Izpildītājs nodod un Pasūtītājs pieņem kvalitatīvi izpildītu Pakalpojumu ar pieņemšanas – nodošanas aktu. 
4.2. Gadījumā, ja Izpildītājs neveic un/vai aizkavē Līgumā noteiktā Pakalpojuma izpildi, un/vai Pakalpojuma izpilde veikta nepilnīgi un/vai nekvalitatīvi, Pasūtītājam ir tiesības neparakstīt Izpildītāja iesniegto Pakalpojuma pieņemšanas – nodošanas aktu. Šādā gadījumā Pasūtītājs sastāda defektu aktu, kurā norāda konstatētos trūkumus un to novēršanas termiņus un šo aktu iesniedz Izpildītājam. Pakalpojuma pieņemšanas – nodošanas akts tiek parakstīts pēc trūkumu novēršanas. Izpildītājs trūkumus novērš par saviem līdzekļiem.
5. IZMAIŅAS LĪGUMĀ, TĀ DARBĪBAS PĀRTRAUKŠANA
4.1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.

4.2. Pasūtītājam ir tiesības vienpusēji atkāpties no Līguma un neapmaksāt Līguma 2.1. apakšpunktā noteikto Līguma kopējo summu, ja: 

5.2.1.Pasūtītājs konstatē, ka Izpildītājs veic Pakalpojumu neatbilstoši tehniskajai specifikācijai (1. pielikums), Tehniskajam piedāvājumam, Līguma nosacījumiem vai normatīvajiem aktiem;


5.2.2.Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

4.3. Ja Pasūtītājs izmanto tiesības vienpusēji atkāpties no Līguma, tad par  to rakstveidā brīdina Izpildītāju 5 (piecas) darba dienas iepriekš. Pasūtītājs neatlīdzina Izpildītājam tādējādi radušos zaudējumus.
4.4. Izbeidzot Līgumu pirms termiņa, Līdzēji saskaņā ar Līguma noteikumiem veic savstarpējos norēķinus, t.sk. līgumsoda samaksu un zaudējumu atlīdzināšanu, 10 (desmit) darba dienu laikā, skaitot no vienošanās par Līguma izbeigšanu abpusējas parakstīšanas vai vienpusēja atkāpšanās paziņojuma par Līguma izbeigšanu nosūtīšanas dienas.
5. STRĪDU RISINĀŠANAS KĀRTĪBA
Jebkuras nesaskaņas, domstarpības vai strīdi tiek risināti savstarpēju sarunu ceļā. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas tiesā.

6. NEPĀRVARAMA VARA
6.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

6.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā ir iespējama un paredzama Līgumā paredzēto saistību izpilde. Nesavlaicīga paziņojuma gadījumā Līdzējs netiek atbrīvots no Līguma saistību izpildes.

6.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.

8. CITI NOTEIKUMI
8.1. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem tiesības un pienākumus.

8.2. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.

8.3. Izpildītājs ir informēts, ka Pasūtītājs ir ieviesis un darbojas saskaņā ar Kvalitātes pārvaldības sistēmas ISO standarta 9001:2015 un Vides pārvaldības sistēmas ISO standarta 14001:2015 nosacījumiem un Energopārvaldības sistēmas ISO 50001-2018, nodrošinot kvalitatīvus pakalpojumus, sekmējot dabas resursu ilgtspējīgu izmantošanu, veicinot videi draudzīgu un modernu tehnoloģiju izmantošanu.

8.4. Pasūtītājs par pilnvaroto pārstāvi Līguma izpildes laikā nozīmē_____________________, tālrunis _______________, e-pasts: ________________ . 

8.5. Izpildītājs par pilnvaroto pārstāvi Līguma izpildes laikā nozīmē ______________, tālrunis ____________, e-pasts___________. ________________.
8.6. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par    Pakalpojuma pieņemšanas – nodošanas akta noformēšanu, iesniegšanu atbilstoši Līguma prasībām un parakstīšanu savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.

8.7. Pilnvaroto pārstāvju vai rekvizītu maiņas gadījumā Līdzējs apņemas rakstiski par to paziņot otram Līdzējam 5 (piecu) dienu laikā no izmaiņu iestāšanās brīža.

8.8. Līgums sagatavots un parakstīts elektroniska dokumenta veidā, katrs Līdzējs Līgumu glabā savā lietvedībā elektroniskā dokumenta formā.  
Pielikumā: 


1. Tehniskā specifikācija;

2. Tehniskais piedāvājums.
9. LĪDZĒJU REKVIZĪTI UN PARAKSTI
	
	PASŪTĪTĀJS
	IZPILDĪTĀJS

